Jesu o ne a re: “Lo utlwile gore ba dinako tsa bogologolo tala ba ne ba tewa go twe, ‘O se ka wa bolaya motho; mme le fa e le mang yo o bolayang motho o tla ikarabelela go kgotlatshekelo ya tshiamiso.’ Le fa go ntse jalo, ke lo raya ke re mongwe le mongwe yo o tswelelang a shakgaletse morwarraagwe o tla ikarabelela go kgotlatshekelo ya tshiamiso.” (Mathaio 5:21, 22) Fano Jesu o ne a bontsha gore fa motho a bolaya yo mongwe go a bo go na le sengwe se se bakileng tiro eo e e setlhogo. E bakwa ke boikutlo jo mmolai a nnang le jone mo pelong. Fa batho ba ne ba sa letle maikutlo a letlhoo kgotsa a kgalefo gore a gole mo go bone, thubakanyo ya ka boomo e ne e tla fela. Go ne go ka tilwa dipolao tse dintsi tota fa thuto eno e ne e ka dirisiwa!